google/wiki40b huggingface dataset:
इज़ाडोरा डंकन

इज़ाडोरा डंकन (अंग्रेज़ी: Isadora Duncan)(२६ मई, १८७७ - १४ सितंबर, १९२७) एक अमेरिकी नर्तकी थीं। उनका पूरा नाम था ऐंगिला इज़ाडोरा डंकन और उनका जन्म सेन फ़्रांसिस्को, कैलिफ़ोर्निया में हुआ था। इज़ाडोरा डंकन को कई लोग आधुनिक नृत्य की जननी मानते हैं। यद्यपि अपने जीवन के बाद के वर्षों में वह अमेरिका में केवल न्यूयार्क में प्रसिद्ध हुईं, लेकिन उन्होंने पूरे यूरोप का मनोरंजन किया।
नृत्य ही नहीं, जीवन में भी प्रयोगों की पक्षधर इज़ाडोरा की आत्मकथा माय लाइफ पढ़ने के बाद कला को समर्पित स्त्री के सभी पहलू उजागर होते हैं, साथ ही मन में प्रश्न उठता है, क्या कलाकार स्त्री एक सामान्य सहज जीवन नहीं जी सकती। इज़ाडोरा ने अपने समय से बहुत आगे जाकर जो प्रयोग किए, वह तत्कालीन समय के आलोचकों-कट्टरपंथियों को रास नहीं आए। इसके पश्चात भी इंग्लैंड के प्रसिद्ध नृत्य समीक्षक रिचर्ड ऑस्टिन ने माना कि वह विश्व की महानतम नृत्यांगनाओं में से एक थीं, जो स्वयं भी नहीं समझ पाती थी कि वह क्या नृत्य कर रही हैं। उनके माता-पिता आइरिश मूल के थे, लेकिन वे अलग हो गए थे। मां संगीत जानती थीं और पियानोवादन ही उनकी आजीविका का साधन बना। अभावग्रस्त जीवन ने उन्हें पारंपरिक तौर पर शिक्षा-दीक्षा की आज्ञा नहीं दी। इस प्रकार नृत्य उनके अपनी परिश्रम, क्षमताओं व आंतरिक अनुभूतियों की देन था। उनका सपना था-ऐसे नृत्य विद्यालय की स्थापना करना जहां दुनिया भर के बच्चे प्रशिक्षण ले सकें, पर आर्थिक परेशानियों व शिष्याओं की भद्दता ने उनका सपना पूरा नहीं होने दिया।
१९१३ में हुई एक दुर्घटना में उन्होंने अपने दोनों बच्चों को खो दिया। इसके बाद उन्होंने फिर एक बच्चे को जन्म दिया, किंतु वह भी जन्म के कुछ देर बाद ही मर गया। इन त्रासदियों ने इज़ाडोरा को भीतर तक हिला दिया। इस बीच उनका अपना स्वास्थ्य बहुत गिर गया। खुले हाथों खर्च करने वाली इज़ाडोरा अपने अंतिम दिनों में बहुत तंगहाली में रहीं। १४ सितंबर १९२७ को लगभग ५० वर्ष की आयु में इज़ाडोरा ने जीवन की अंतिम सांसें लीं।
हन्नाह चैपलिन

हन्नाह चैपलिन, जन्म का नाम हन्नाह हेरिएट पेडलिंघ्म हिल, मंच का नाम लिली हार्ले (6 अगस्त 1865 – 28 अगस्त 1928), एक अभिनेत्री, गायक और नर्तकी थी, जो ब्रिटिश संगीत हॉल में 16 साल की उम्र से प्रदर्शन करती थी। चैप्लिन चार्ली चैपलिन की माँ थी और उनके दो सौतेले भाई, अभिनेता सिडनी चैपलिन और फिल्म निर्देशक व्हीलर ड्राईडन थे। दुर्बल कर देने वाली एक बीमारी के परिणामस्वरूप, जिसे अब सिफिलिस माना जाता है, वह 1890 के दशक के मध्य से प्रदर्शन जारी नहीं कर पा रहा थी। 1921 में, उन्हें उसका बेटा चार्ली कैलीफोर्निया ले गया  यहां उन्हें अगस्त 1928 में उसकी मृत्यु तक सैन फर्नांडो घाटी में एक घर में रखा गया।

प्रारंभिक जीवन

हन्नाह चैपलिन का जन्म 6 अगस्त 1865 में 11 कैमडेन स्ट्रीट लंदन, वेलबर्थ जिले में हुआ था।. उसका पिता, चार्ल्स फ्रेडरिक हिल , एक ईंट बिछाने वाले का बेटा, एक मोची था, जो शायद आयरिश मूल का था। उनकी मां, मैरी एन होजेज, एक व्यापारी क्लर्क की बेटी थी, पहले एक हस्ताक्षर लेखक से शादी कर चुकी थी, जिसकी एक दुर्घटना में मृत्यु हो गई थी।.

अभिनय कैरियर

16 साल की उम्र में, चैपलिन ने उस समय की सबसे सफल महिला कलाकारों में से एक लिली लांट्री से प्रेरित होकर एक अभिनेत्री बन कर अपनी किस्मत संवारने के लिए घर छोड़ दिया।, एक के सबसे सफल महिला कलाकारों के समय में, उसने मंच नाम लिली हार्ले को अपनाया और संगीत हॉलस में एक अभिनेत्री और गायक के रूप में प्रदर्शन किया। 1880 के दशक के शुरूआती दौर में आयरिश स्केच शमस ओ ब्रायन में हिस्सा लेते हुए, वह अपने मंच साथी चार्ल्स चैपलिन को दिल दे बैठी, जो उसे बेहद आकर्षक और अच्छा लग रहा था। इस अवधि को दर्शाते हुए चार्ली चैपलिन ने अपनी मां के बारे में लिखा है, मां वैराइटी स्टेज की कलाकार थी। अपनी उम्र के तीसरे दशक को छूती वह नफ़ासत पसंद महिला थी। उसका रंग साफ़ था, आंखें बैंजनी नीली और लम्बे, हल्के भूरे बाल। बाल इतने लम्बे कि वह आसानी से उन पर बैठ सकती थी।"
 अंदाज़न 1883 में लगभग 18 साल की आयु में, वह सिडनी हाकस (संभवत: सिडनी हॉक) के साथ जुड़ गई, जिस ने उसे दक्षिण अफ्रीकी सोने-खनन विक्टवाटरसैंड के लिए ले लिया था, जहां मनोचिकित्सक स्टीफन वीज़मन ने अपने 2008 की किताब चैपलिन: ए लाइफ में कहा था, वह वेश्या बनने के लिए मजबूर हो गई थी। 1884 में, हॉक्स द्वारा गर्भवती, वह लंदन लौटी जहां वह फिर से चार्ल्स चैपलिन के साथ रहने लगी। 1885 में, उसने सिडनी, हव्क्स के बेटे को जन्म दिया, और जल्द ही मंच पर लौट आई, ले हार्वे के उत्तरी फ्रेंच शहर में रॉयल संगीत हॉल में प्रदर्शन किया। उसने   22 जून 1885 को सेंट जॉन्स चर्च, वालवर्थ में चार्ल्स से शादी कर ली थी।
पैसिफिक एयरवेज

यह विश्व की एक प्रमुख वायुयान सेवा हैं |
२३९७ ईसा पूर्व

२३९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऑपेरा प्रयोग

ऑसिलेशन प्रोजेक्ट विद इमल्शन-(ट्) रैकिंग एपरेटस (हिन्दी अनुवाद : पायसन लक्ष्यानुसरण उपकरण के साथ दोलन परियोजना), म्यूऑन न्यूट्रिनों के दोलन से प्रप्त टाऊ न्यूट्रिनों को संसूचित करने के लिए वैज्ञानिक प्रयोगों में प्रयुक्त उपकरण है। यह प्रयोग जिनेवा, स्विट्ज़रलैण्ड में स्थित सर्न व ग्रान सास्सो, इटली स्थित ग्रान सास्सो की राष्ट्रीय प्रयोगशाला के मध्य सहयोग है और सर्न न्यूट्रिनो से ग्रान सास्सो न्यूट्रिनो किरण पुंज का उपयोग करते हैं।
यह प्रक्रिया सर्न स्थित सुपर प्रोटॉन सिंक्रोट्रॉन से आरम्भ होती है जहाँ प्रोटॉन गुच्छों से पाइआन और केऑन प्राप्त करने के लिए इन्हें कार्बन के लक्ष्य पर से भेदित करवाया जाता है। इन कणों के क्षय से म्यूऑन व न्यूट्रिनों प्राप्त होते हैं।
फ़्रान्स का राजचिन्ह

वर्तमान प्रतीकों का इतिहास

फ़्रान्स का राजचिन्ह 1953 से फ्रांस का प्रतीक रहा है। यह फ्रांसीसी पासपोर्ट के कवर पर दिखाई देता है और इसे मूल रूप से फ्रांसीसी विदेश मंत्रालय द्वारा 1912 में राजनयिक और कंसुलर मिशनों द्वारा उपयोग के प्रतीक के रूप में अपनाया गया था। 
१९५३ में फ़्रान्स को संयुक्त राष्ट्र ने अन्य सदस्य देशों के राजचिन्ह के साथ प्रदर्शित होने के लिए एक राष्ट्रीय चिन्ह् के लिए अनुरोध प्राप्त हुआ। अत: फ़्रान्स ने इस के लिए एक आयोग बनाया गया । आयोग डिजाइन के संस्करण का उत्पादन करने के लिए रॉबर्ट लुइस को अनुरोध दिया गया था।    
हालांकि, यह गणराज्य के द्वारा आधिकारिक रूप से अपनाना नहीं था।
फिरोज़शाह मेहता

सर फिरोजशाह मेहता (४ अगस्त १८४५ - ५ नवम्बर १९१५) भारत एक स्वतंत्रा सेनानी, न्यायविद तथा पत्रकार थे। वे एक उदार राजनीतिज्ञ थे जिनका प्रयास था कि भारतीय राष्ट्रीय कांग्रेस पर कट्टरपंथियों का अधिकार न हो सके। वे बहुत-से संस्थानों के जन्मदाता थे। मुंबई नगर पालिका के सदस्य होने के साथ ही वे नगर पालिका अध्यक्ष भी रहे और इस संस्था के सुधार के लिए उन्होंने बहुत से कार्य किये। वे बॉम्बे प्रेजीडेंसी एसोसिएशन में सक्रिय होने के साथ-साथ इसके अध्यक्ष भी रहे। वे मुंबई के एडवोकेट जनरल और इंपिरियल लेजिसलेटिव काउंसिल के सदस्य थे। वे मुम्बई विश्वविद्यालय से जुड़े रहे और एक दैनिक समाचार पत्र- 'दि बॉम्बे क्रॉनिकल' की स्थापना की।

जीवनी

सर फिरोजशाह मेहरवांजी मेहता का जन्म बंबई के एक धनी पारसी कुल में हुआ था जिनके व्यापार की शाखाएँ देश-विदेश में फैली हुई थीं। ये बी0 ए0 तथा एम0 ए0 की परीक्षाओं में प्रतिष्ठापूर्वक उतीर्ण हुए। इनकी असाधारण बुद्धिमत्ता देखकर इन्हें उच्च शिक्षा प्राप्त करने के लिये इंग्लैंड भेजा गया। वहाँ पर न्यायवेत्ताओं की सर्वोच्च परीक्षा में उत्तीर्ण होकर ये स्वदेश लौट आए। इंग्लैंड में ये लंडन भारतीय सभा तथा "ईस्ट इंडिया ऐसोसिएशन" के संपर्क में आए। यहीं से इनके राजनीतिक, सामाजिक एवं साहित्यिक जीवन का शुभारंभ हुआ।
न्यायवेत्ता के कार्य में इन्होंने अपूर्व ख्याति उपलब्ध की परंतु इन्होंने अपने स्वार्थसाधन के लिये न्याय की मर्यादा का अतिक्रमण नहीं किया। तीन बार ये बंबई कारपोरेशन के सभापति चुने गए। उस समय कारपोरेशन की दशा शोचनीय थी। उसकी उन्नति के लिये मेहता जी ने हार्दिक प्रयत्न किया। इसलिये ये बंबई कारपोरेशन के बिना छत्रधारी राजा कहलाने लगे। बंबई सरकार ने कारपोरेशन के संगठन के लिये एक बिल प्रस्तुत किया जो अहितकर था। अत: बंबई की जनता ने उसका विरोध किया। इसे परिवर्तित करने के लिये बंबई के गवर्नर ने इस मसविदे को तेलंग और मेहता के पास भेज दिया। इस युगल मूर्ति ने सरकार तथा प्रजा दोनों के हित का ध्यान रखते हुए इस बिल को बड़ी सुदंरता से परिवर्तित किया।
इन्होंने स्वतंत्र विचारों को प्रगट करने के लिये बंबई क्रानिकल नाम का दैनिक पत्र प्रकाशित करवाया। धीरे-धीरे इनके कार्यक्षेत्र का विस्तार होता गया तथा मेहता जी बंबई प्रांतीय सभा के सदस्य बने ओर वहाँ पर उनकी प्रतिभा चमकने लगी। बंबई प्रेसीडेंसी एसोसिएशन के यह सभापति रहे। भारत सरकार तथा प्रांतीय सरकार को महत्वपूर्ण प्रश्नों पर यह सभा सत्परामर्श देती रही। 1886 में आप बंबई लेजिस्लेटिव कौंसिल के सदस्य नियुक्त हुए। उन्होंने बजट, पुलिस संबंधी बिल आदि अनेक विषयों पर सरकार के स्वर में स्वर नहीं मिलाया और सरकार का विरोध किया। 1901 में मराठी और गुजराती भाषाओं को बी0 ए0 ओर एम0 ए0 पाठ्यक्रम में लाकर अपने उपयोगी और महत्वपूर्ण कार्य किया। असामान्य योग्यता के कारण वह बंबई विश्वविद्यालय के उपकुलपति भी नियुक्त हुए और उन्हें डाक्टर आव लॉ की पदवी दी गई। राष्ट्रीय सभा से उनका संबंध उसक प्रारंभ काल से ही रहा और उन्होंने उसकी भी सेवा बड़ी लगन से की। मेहताजी उच्च कोटि के देशभक्त तथा श्रेष्ठ भारतीय थे। वे एक जन्मसिद्ध वक्ता थे।
श्रीवास्तव

Srivastava (IAST: Śrīvāstava) is a common surname in Northern India & Southern part of Nepal (Terai), notably among Kayasthas.[1]They are people of Indo-aryan ancestry.
According to one explanation, the name "Srivastava" originates from "Suvastu", the former name of the Swat River, said to be the place of origin of this clan.[2]
उपेन्द्र कुशवाहा

राजनीतिक जीवन

आरंभ में उपेन्द्र कुशवाहा जनता दल (यूनाइटेड) के सदस्य थे। नवंबर 2005 में हुए विधानसभा चुनाव में कुशवाहा अपने ही चुनाव क्षेत्र से हार गए और वो भी तब, जब  जेडी (यू) और भाजपा की भारी जीत हुई.
इसके बाद कुशवाहा ने जनता दल (यूनाइटेड) का साथ छोड़कर नेशनलिस्ट कांग्रेस पार्टी का हाथ थाम लिया। 
कुशवाहा ने कोइरी जाति का समर्थन जुटाना शुरू किया. उस वक़्त कोइरी और कुर्मी समाज जेडी (यू) का मुख्य वोटबैंक था.
आधिकारिक तौर पर किसी भी जाति की ठीक-ठीक जनसंख्या बताना तो मुश्किल है, लेकिन बिहार की राजनीति पर नज़र रखने वालों का मानना है कि बिहार में कुर्मी 2-3 फ़ीसदी हैं, जबकि कोइरी 5-6 फ़ीसदी है।31 अक्टूबर 2009 को सरदार वल्लभ भाई पटेल की जयंती के मौके पर नीतीश कुमार ने उपेंद्र कुशवाहा को जेडी (यू) में लौट आने का न्यौता दिया। 
दो फ़रवरी 2010 को शोषित समाज दल के दिवंगत और समाजवादी नेता बाबू जगदेव प्रसाद की जयंती के मौक़े पर नीतीश और कुशवाहा ने सार्वजनिक तौर पर पिछड़ी जातियों के समर्थन की घोषणा की.
उस वक़्त अगले सावन भादो में, गोरी कलाइयां कादो (कीचड़) में' जैसे ऊंची जाति विरोधी नारे लगाए गए थे.
उसी साल नीतीश कुमार ने उपेंद्र कुशवाहा को राज्यसभा भेज दिया. इसके बाद राजनीतिक रूप से सशक्त कुशवाहा ने जेडी (यू) के भीतर अपनी ताक़त दिखाना शुरू किया.
वो एक बार फिर 2013 में तीन मार्च को जदयू  से अलग हो गए और रालोसपा नाम की अलग पार्टी बना ली.रालोसपा शुरू में भारतीय जनता पार्टी की सहयोगी पार्टी थीपर 2015 विधानसभा चुनाव के बाद जदयू के राजग में दोबारा शामिल होने पर उसे राजग छोड़ना पड़ा।
वेस्ट इंडीज क्रिकेट टीम का ज़िम्बाब्वे दौरा

टेस्ट सीरीज

साल 2000 से अब तक 10 मैचों की 5 सीरीज हुई हैं। उसमें ज़िम्बाब्वे ने 0 सीरीज जीते हैं।

वनडे सीरीज

साल 1983 से अब तक 47 मैचों की 27 (उसमें विश्व कप, ट्रॉफी, इतर) सीरीज हुई हैं। उसमें ज़िम्बाब्वे ने 0 सीरीज और 0 आईसीसी टूर्नामेंट जीते हैं।

टी20ई सीरीज

साल 2010 से अब तक 3 मैचों की 8 (उसमें विश्व कप) सीरीज हुई हैं। उसमें ज़िम्बाब्वे ने 1 सीरीज जीती हैं।
धम्मसात्थ

धम्मसात्थ , 'धर्मशास्त्र' का पालि रूप है।
G-श्रेणी क्षुद्रग्रह

G-श्रेणी क्षुद्रग्रह (G-type asteroid) असाधारण कार्बन-युक्त क्षुद्रग्रह होते हैं। इस श्रेणी का सबसे बड़ा सदस्य १ सीरीस है, जो सबसे विशाल क्षुद्रग्रह भी है। केवल ५% क्षुद्रग्रह इस श्रेणी के होते हैं।

विषेशता

G-श्रेणी के क्षुद्रग्रह वैसे तो C-श्रेणी क्षुद्रग्रहों से मिलते-जुलते होते हैं लेकिन वे पराबैंगनी किरणें सोख लेते हैं जो उनकी बनावट में मृत्तिका (मिट्टी या क्ले) और अभ्रक (माइका) की मौजूदगी का संकेत है।
हरीश सालवे

हरीश सालवे ((जन्म: १९५६) भारत के प्रसिद्ध वकील  हैं। वे भारत ही नहीं बल्कि विश्व के सबसे महंगे वकीलों में से एक हैं। वे 1999 से 2002 के बीच भारत के सॉलिसिटर जनरल के रूप में भी काम कर चुके हैं। वे देश के सबसे सफलतम वकीलों में गिने जाते हैं।
हरीश साल्वे का जन्म महाराष्ट्र के नागपुर शहर में 1956 में हुआ था। यहीं कॉमर्स में ग्रैजुएट होने के बाद साल्वे ने सीए (चार्टर्ड अकाउंटेंट) की पढ़ाई शुरु की।
सीए बनने के बाद वे कराधान विशेषज्ञ बने। उन्होंने अपने कानूनी करियर की शुरुआत 1980 में की थी।
साल्वे कई बड़े-बड़े केस लड़ चुके हैं। अंबानी बंधुओं के बीच कृष्णा गोदावरी गैस बेसिन केस में हरीश साल्वे ने मुकेश अंबानी की ओर से केस लड़ा था। टाटा ग्रुप, ITC लिमिटेड, तमिलनाडु की पूर्व मुख्यमंत्री जयललिता समेत कई हाईप्रोफाइल केस साल्वे लड़ चुके हैं। हाल ही में कुलभूषण जाधव जो कि एक भारतीय नागरिक हैं और पाकिस्तान की जेल में बंद है अंतरराष्ट्रीय न्यायालय में उनका केस लड़ने के लिए भारत सरकार ने हरीश साल्वे को नियुक्त किया तथा भारत की एक बड़ी जीत के रूप में अंतरराष्ट्रीय न्यायालय ने कुलभूषण जाधव के पक्ष में कुछ फैसले सुनाए जैसे कि उनकी मौत की सजा को तत्काल प्रभाव से रोका गया काउंसलर एक्सेस प्रदान की गई
|
हरीश साल्वे के पिता नरेंद्र कुमार साल्वे कांग्रेस के नेता थे। वहीं, उनके दादा प्रसिद्ध आपराधिक वकील थे। वकालत के अलावा हरीश साल्वे को संगीत और पियानो बजाने का भी शौक है।
लोड़ता

इतिहास

लोड़ता जोधपुर ज़िले से लगभग ९२-९३ किलोमीटर की दूरी पर स्थित एक छोटा सा गांव है जिनकी जनसंख्या लगभग २००० हज़ार है। लोड़ता गांव की स्थापना लगभग ५०० साल पूर्व हुई थी तथा गांव का नाम एक कुम्हार (कुम्भार) के नाम पर पड़ा है जिनका नाम लोहट जी अर्थात लोलोजी कुम्भार था क्योंकि लोहट जी ने गांव में मीठे पानी का कुआं बताया था इस कारण गांव का  नाम लोड़ता रखा गया उस वक्त लोड़ता गांव में चौहान राज वंश का शासन था इसलिए चौहान राज कर रहे थे फिर अचलसिंह देवराज यहां पर आए और आज चौहानों से युद्ध किया और उनके पश्चात यहां अचलावतां गांव की स्थापना की थी जो वर्तमान में लोड़ता के नाम से जाना जाता है।

प्राचीन मन्दिर

लोड़ता गांव  में लगभग ११० साल पुराना एक नागणेच्या माता का भव्य मन्दिर है तथा बाबा मुणपुरी का भी मन्दिर है। इनके अलावा प्राचीन राजपूती छतरियाँ भी है। लोड़ता में बाबा रामदेव का मंदिर है मेघवाल समाज द्वारा बनाया गया है और प्राचीन मान्यताओं के अनुसार कहा जााता है कि बाबा रामदेव जोधपुर जाते समय यहां पर ठहरते थे.

शिक्षा

लोड़ता गाँव में एक सरकारी उच्च माध्यमिक तथा दो सरकारी उच्च प्राथमिक विद्यालय है इनके अलावा कई प्राथमिक तथा गैर सरकारी (प्राइवेट)
विद्यालय भी है।
शिव की आरती

शिव जी की आरती हिन्दू धर्म में मृत्यु के देवता शिव पूजा के लिए प्रयुक्त गान है। इसकी रचना पंडित श्रद्धाराम फिल्लौरी ने थी।
जटाओं में गंगा, मस्तक पर चंदा, त्रिनेत्रधारी, जिनके गले में सर्पों की माला, शरीर पर भस्म श्रृंगार और व्याघ्र चर्म पहने हुए ऐसे भगवान भोलेनाथ का नित्य ध्यान कर उनकी आरती व पूजन इस सृष्टि के समस्त मनुष्यों को करनी चाहिए।

आरती

ॐ जय शिव ओंकारा,भोले हर शिव ओंकारा।

ब्रह्मा विष्णु सदा शिव अर्द्धांगी धारा ॥ ॐ हर हर हर महादेव...॥
एकानन चतुरानन पंचानन राजे।

हंसानन गरुड़ासन वृषवाहन साजे ॥ ॐ हर हर हर महादेव..॥
दो भुज चार चतुर्भुज दस भुज अति सोहे।

तीनों रूपनिरखता त्रिभुवन जन मोहे ॥ ॐ हर हर हर महादेव..॥
अक्षमाला बनमाला मुण्डमाला धारी।

चंदन मृगमद सोहै भोले शशिधारी ॥ ॐ हर हर हर महादेव..॥
श्वेताम्बर पीताम्बर बाघम्बर अंगे।

सनकादिक गरुणादिक भूतादिक संगे ॥ ॐ हर हर हर महादेव..॥
कर के मध्य कमंडलु चक्र त्रिशूल धर्ता।

जगकर्ता जगभर्ता जगपालन करता ॥ ॐ हर हर हर महादेव..॥
ब्रह्मा विष्णु सदाशिव जानत अविवेका।

प्रणवाक्षर के मध्ये ये तीनों एका ॥ ॐ हर हर हर महादेव..॥
काशी में विश्वनाथ विराजत नन्दी ब्रह्मचारी।

नित उठि दर्शन पावत रुचि रुचि भोग लगावत महिमा अति भारी ॥ ॐ हर हर हर महादेव..॥
त्रिगुण शिवजीकी आरती जो कोई नर गावे।

कहत शिवानन्द स्वामी मनवांछित फल पावे ॥ ॐ हर हर हर महादेव..॥
ॐ जय शिव ओंकारा भोले हर शिव ओंकारा★★
ब्रह्मा विष्णु सदाशिव अर्द्धांगी धारा ।। ॐ हर हर हर महादेव....।।
शल्यचिकित्सक टांका

शल्यचिकित्सक टांका (surgical suture) एक चिकित्सक उपचार होता है जिसमें एक सूई में आंततंतु या अन्य किसी सागग्री का बना धागा डालकर जीवों के ऊतकों को एक-साथ कसकर बाँधा जाता है। अक्सर इन टांकों का ध्येय होता है कि वह ऊतक पाकृतिक प्रक्रियायों से धीरे-धीरे जुड़ सकें। इन टांकों के अन्त में अक्सर एक गाँठ बाँध दी जाती है।
जॉन डिवी

जान डुई (John Dewey ; 1859-1952) संयुक्त राज्य अमेरिका के शिक्षाशास्त्री, दार्शनिक एवं मनोवैज्ञानिक थे।

जीवनी

जॉन डुई का जन्म संयुक्त राष्ट्र अमरीका के बर्लिंगटन नगर में हुआ था। बर्माट प्रदेश अपने प्राकृतिक सौंदर्य के लिये प्रसिद्ध है। अत: डुई के जीवन पर नैसर्गिक वातावरण का पर्याप्त प्रभाव पड़ा और उसकी अभिरूचि दर्शनशास्त्र में हुई। उच्च शिक्षा प्राप्त करने के पश्चात् डुई ने अध्यापन कार्य मिनेसोटा विश्वविद्यालय में 1888-89 तक, मिशीगन विश्वविद्यालय में 1889 से 94 तक तथा शिकागो विश्वविद्यालय में 1894 से 1904 तक किया। शिकागो विश्वविद्यालय में दर्शनशास्त्र का अध्यापन करते हुए डुई ने शिक्षाशास्त्र के अध्यापन में भी रुचि ली। शिकागो में डुई ने शिक्षा संबंधी अनेक प्रयोग किए और कालांतर में उसने ऐसी शैक्षिक विचारधारा को जन्म दिया जो प्रोगेसिव मानी गई। डुई की पुस्तक द स्कूल ऐंड सोसाइटी (1899)अत्यंत लोकप्रिय हुई। इस ग्रंथ के माध्यम से डुई के प्रगतिशील शैक्षिक विचारों का प्रचार हुआ।
शिकागो विश्वविद्यालय से डुई कोलंबिया विश्वविद्यालय में आ गया। इस विश्वविद्यालय में डुई ने शिक्षा के दार्शनिक आधारों की विशद व्याख्या की और इसके फलस्वरूप उसका शिक्षादर्शन संबंधी ग्रंथ डिमौक्रेसी ऐंड एज्युकेशन (1916) में प्रकाशित हुआ। शिक्षाशास्त्रीयों का मत है कि डिमोक्रेसी ऐंड एज्युकेशन डुई का सर्वश्रेष्ठ ग्रंथ है। डुर्न ने शिक्षा के क्षेत्र सार्वजनिक विद्यालयों की सुव्यवस्था पर अत्यधिक बल दिया क्योंकि इनके माध्यम से ही सामाजिक प्रगति संभव है। डुई के अनुसार आदर्श विद्यालय समाज का लघु रूप प्रस्तुत करता है। जहाँ तक शिक्षा के उद्देश्य का संबंध है, डुई इस मत का था कि शिक्षा का उद्देश्य लोगों में सामाजिक कुशलता का विकास करना होना चाहिए। उसने क्रिया द्वारा शिक्षा पर भी बल दिया। वास्तव में प्रगतिशील शिक्षा क्रियात्मक है। इसके अतिरिक्त डुई ने खेल, रचना, प्रकृतिसाहचर्य तथा भावाभिव्यक्ति को भी शिक्षा का साधन माना। संक्षेप में, डुई शिक्षा को सामाजिक प्रगति का साधन मानता है। उसके अनुसार शिक्षा का व्यावहारिक होना अत्यंत आवश्यक है। आधुनिक शिक्षा से प्रयोगवादी प्रवृत्ति का विकास करने में डुई का महत्वपूर्ण स्थान रहा है।
कौमार्य

कौमार्य (अंग्रेज़ी: Virginity) एक ऐसी अवस्था होती है जिसमें व्यक्ति ने कभी भी संभोग नहीं किया होता है। सांस्कृतिक और धार्मिक परंपराओं में विशेष रूप से अविवाहित महिलाओं, निजी पवित्रता के विचार के साथ जुड़े मामलों और मूल्यों आदि को विशेष मूल्य और महत्व दिया गया है। सतीत्व अथवा शुद्धता की तरह ही, कौमार्य की अवधारणा में भी परंपरागत रूप से शादी से पहले यौन संयम रखना शामिल है और शादी के बाद ही अपने जीवन साथी के साथ यौन क्रियाओं में संलग्न होना है।
शादी से पहले संभोग (अंग्रेज़ी: Premarital Sex), जो यौन गतिविधियों के एक से अधिक अवसर को इंगित करता है, इसके विपरीत, कौमार्य की अवधारणा को आम तौर पर नैतिक या धार्मिक मामलों या सामाजिक हैसियत के संदर्भ में और पारस्परिक संबंधों में परिणामों के रूप में देखा जा सकता है।
शब्द मूल रूप से केवल यौन अनुभवहीन महिलाओं के लिए जाना जाता है, लेकिन विभिन्न परिभाषाओं की एक विस्तृत श्रृंखला शामिल है, जो इसे पारंपरिक, आधुनिक और नैतिक अवधारणाओं के रूप में परिभाषित करते हैं।
हैंड्स फ्री

हैंड्स फ्री युक्तियाँ, ऐसे उपकरण होते हैं, जो उपभोक्ता को बिना मोबाइल फोन को हाथ में लिए बात कर पाने में सक्षम कर पाती हैं। ये युक्तियाँ, हैंडबैंड की तरह होती है, जिसमें मुंह के पास एक माइक्रोफोन लगा होता है, जिससे उपभोक्ता अपनी बात कह सकते है और कान के पास लगे दूसरे हैडबैंड से बात सुन सकते है। ये युक्तियाँ आकार, क्षमता, परास (रेंज), कनेक्शन, फोन और फीचर के अनुसार कई प्रकार की होती हैं। फोन के अनुरूप ढला होना इनका प्रमुखतम कारक होता है। यही इसका मोबाइल फोन के संग प्रयोग होना या न होना निश्चित करता है। साधारण हैंड्सफ्री युक्तियों में हैंडसेट होता है, लेकिन बाजार में मिलने वाली हैंड्सफ्री युक्तियों में स्पीकर फोन लगे होते हैं।
हैंड्स फ्री युक्ति की सहायता से फोन से बात करते समय अन्य काम भी कर सकते हैं। बात करते समय कंप्यूटर पर लिख सकते हैं या कागज पर अंकित भी सकते हैं। खासकर गाड़ी ड्राइविंग करते समय भी हैंड्सफ्री युक्ति की सहायता से बात कर सकते हैं। ये युक्तियाँ इन्फ्रा-रेड या ब्लूटूथ द्वारा मोबाइल फोन से जुड़ी रहती हैं।

वाहन चालन के समय प्रयोग

इंग्लैंड में हुए कुछ परीक्षणों के अनुसार गाड़ी चलाते समय हैंड्स फ्री मोबाइल फोन का प्रयोग नशे की हालत में ड्राइविंग से अधिक खतरनाक होता है। इन परीक्षणों से ज्ञात हुआ है कि इन लोगों की प्रतिक्रिया व्यक्त करने की क्षमता निर्धारित से जरा भी ज्यादा नशा करने वालों के मुकाबले ३० प्रतिशत कम होती है। इंग्लैंड परिवहन शोध प्रयोगशाला, लंदन में हुए अध्ययन में चालकों को ७० मील प्रति घंटे की गति पर अचानक गाड़ी के ब्रेक लगाने का निर्देश दिया गया। वे लोग जो निर्धारित मात्रा से जरा भी ज्यादा नशे में गाड़ी चला रहे थे, उन्होंने सामान्य चालक के मुकाबले ब्रेक लगाने में १३ फीट आगे ब्रेक लगाये और उनके मुकाबले हैंड्स फ्री मोबाइल फोन पर बात कर रहे चालकों की गाड़ी ब्रेक लगने तक लगभग २६ फीट आगे निकल चुकी थी। शोधकर्ताओं के अनुसार कार में किसी भी प्रकार का वार्तालाप खत्म होने के बाद भी चालक की एकाग्रता का स्तर दस मिनट तक कमजोर बना रहता है। शोधकर्ताओं ने ब्रेन इमेजिंग परीक्षणों द्वारा देखा है, कि गाड़ी चलाते समय मोबाइल पर बात करते हुए चालक का ध्यान गाड़ी चलाने से अधिक बातें सुनने पर होता है। तंत्रिकाविज्ञानी मर्केल जस्ट की टीम द्वारा किए गए अध्ययन के अनुसार गाड़ी चलाते समय हैंड्स-फ्री फोन का प्रयोग करने पर मानव मस्तिष्क के दो खास भागों - पैरेटल लोब और आक्किप्टल लोब - में सक्रियता का ह्रास होता है। पैरेटल लोब मस्तिष्क का वह भाग होता है जो दिशा ज्ञान कराता है, जबकि आक्किप्टल लोब की सक्रियता से दृष्टि संबंधी सूचनाएं मिलती हैं। इस प्रकार बात करते हुए दिशा संबंधी ज्ञान और देखने में बाधा पहुंचती है और यह सुरक्षा के लिये घातक हो सकता है।
विश्व भर में मोबाइल फोन से कैंसर आदि होने की संभावना के बारे में चर्चाएं होती रही हैं, हालांकि ये अभी तक निश्चित या सिद्ध नहीं हुआ है। इस बारे में विश्व स्वास्थ्य संगठन की राय यही है, कि हैंड्स फ्री किट द्वारा मोबाइल का प्रयोग किया जाये।
निसर्गदत्त महराज

निसर्गदत्त महाराज (अप्रैल १७, १८९७- सितम्बर ८, १९८१) शैव अद्वैत धारा से सम्बंधित इंचगिरी संप्रदाय (नवनाथ एवं लिंगायत परम्परा) के एक भारतीय गुरु थे. उनके प्रवचनों पर आधारित पुस्तक आई ऍम दैट (I Am That ) से भारत से बाहर विशेषतया पश्चिमी देशों में लोगों को उनके बारे में पता चला.

ज्ञान प्राप्ति

उपदेश==
२७७२ ईसा पूर्व

२७७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पंडित हृषिकेश चतुर्वेदी

हिंदी के प्रसिद्ध साहित्यकार पंडित हृषिकेश चतुर्वेदी का जन्म २२ दिसंबर १९०७ को तदनुसार पौष कृष्ण ३ सम्वत १९६४ को हुआ।  पंडित चतुर्वेदी के संपूर्ण कृतित्व का प्रकाशन "हृषिकेश रचनावली " नाम से पुस्तक के रूप में हुआ। 
चतुर्वेदी जी पारम्परिक देव वंदना के संस्कारों से जुड़े थे।  वे उस संस्कार से अपने कविता-काल के उदय से अंत तक जुड़े रहे। 
सन १९२८ से वे चमत्कारपूर्ण कला -पक्षीय कविता से जुड़े। इस क्षेत्र में वे इतना आगे बढे कि ऐसे लेखन वाले किसी भी कवि को उन्होंने पीछे छोड़ दिया - सरस चित्रकाव्य , विलोम काव्य ," श्रीरामकृष्णकाव्य  " , यमक श्लेष युक्त सरस प्रबंध काव्य "श्रीरामकृष्णायन " तथा अनेक चमत्कारपूर्ण पद्य पंक्तियाँ लिखीं.
सन १९३६ हिंदी में हालावाद का शोर मचा और खुमारी के लिए उमर खय्याम  का बताया रास्ता सूझने लगा तब चतुर्वेदी जी ने भारतीय संस्कृति के अनुकूल भांग की खुमारी को ठीक ठहराया।  भांग और भंगड़ी पर उन्होंने १०१ रुबाइयाँ " विजय वाटिका " पुस्तक में लिखी जो शुद्ध हास्य की रचना है 
चतुर्वेदी जी की कविता का चौथा सोपान है- हास्य व्ययंग।  सन १९४७ में विभाजन की विभीषिका ने उनमे पैने व्ययंग लिखने की संवेदनशीलता जाग्रत की और उन्होंने समाज सुधर के लिए हास्य व्ययंग युक्त कविता लिखी जो कवि सम्मेलनों के मंच से बहुत लोकप्रिय हुई। 
उन्होंने संस्कृत, ब्रजभाषा , खड़ी बोली , उर्दू, अंग्रेजी में भी रचना की। 
उन्होंने आस्तिक पाठक के और श्रोता के लिए " श्रीसत्यनारायण व्रत कथा " तथा "दुर्गा सप्तशती " के अनुवाद भी ऐसी भाषा में किये जिसे जन साधारण समझ सके। गीता और मेघदूत के भी उन्होंने अनुवाद किये।
तमन्ना (धारावाहिक)

पटकथा

यह कहानी धारा (अंजु साठे) पर आधारित है। जो एक क्रिकेट खिलाड़ी बनना चाहती है। लेकिन उसकी यह तमन्ना न उसके आस पास के लोग पूरा होते देखना चाहते हैं और न ही उसका परिवार। फिर भी वह अपने इस सपने को पूरा करने के लिए कोशिश करते रहती है। अन्त में वह एक क्रिकेट खिलाड़ी बन जाती है।
संप्रेषण (पत्रिका)

संप्रेषण हिन्दी की एक साहित्यिक पत्रिका है।
भारतीय गोर्खा परिसंघ

भारतीय गोर्खा परिसंघ भारत के गोर्खा समुदाय की एक गैर सरकारी संस्था है। जिसे संक्षेप में (BGP) कहा जाता है, इसकी स्थापना सन् २००१ में हुई और इसका मुख्य कार्यालयमा पश्चिम बंगाल के सिलिगुडी में है। इसके शाखा कार्यालय भारत के अन्य राज्यों दिल्ली, सिक्किम, आसाम, उत्तराखण्ड, हिमाचल प्रदेश, महाराष्ट्र, कर्नाटक, झारखण्ड, मिजोरम, मनिपुर, नागालैंड, मेघालय, त्रिपुरा, अरुनाचल प्रदेश, जम्मू - काश्मीर, छत्तीस गढ और पंजाब हैं।

अलग राज्य की मांग

इस संस्था के सात मांगों में "गोर्खा के लिए अलग राज्य की मांग" प्रमुख है।
शैलोद्भिद

शैलोद्भिद (लिथोफाइट) या शैलोपरिक पादप (epipetric) वे पादप हैं जो शिलाओं या कठोर चट्टानों के ऊपर उगते हैं।